לוטו
פרסים ראויים לציון וצירופי מקרים מיוחדים

| פרס | הגרלה | מדינה | שם | תאריך | הערות | מקור |
| --- | --- | --- | --- | --- | --- | --- |
| 1.586 מיליארד | "פאוורבול" | ארצות הברית | שלושה כרטיסים זכו, נקנו בקליפורניה, בטנסי, ובפלורידה. | 13 בינואר 2016 | לכל זוכה הוענק פרס של 292.2 מיליון דולר |  |
| 590.5 מיליון דולר | "מגה מיליונים" | ארצות הברית | כרטיס אחד זכה שנקנה בפלורידה. | 18 במאי 2013 | הזכייה בלוטו הגבוהה ביותר בעולם (590.5 מיליון דולר) |  |
| 640 מיליון דולר | "פאוורבול" | ארצות הברית | שלושה כרטיסים זכו, נקנו בקנזס, במרילנד ובאילינוי. | 30 במרץ 2012 |  |  |
| 365 מיליון דולר | "פאוורבול" | ארצות הברית | כרטיס אחד נקנה במשותף על ידי שמונה עובדי מפעל לעיבוד בשר בנברסקה | 18 בפברואר 2006 |  |  |
| 363 מיליון דולר | "המשחק הגדול" | ארצות הברית | שני כרטיסים זוכים: לארי וננסי רוס (מישיגן), ג'ו וסו קאינז (אילינוי) | 9 במאי 2000 | "המשחק הגדול" נקרא עכשיו "מגה מיליונים" |  |
| 220 מיליון דולר | הלוטו האירופי | צרפת (2), פורטוגל (1) | שלושה כרטיסים זוכים | 3 בפברואר 2006 | הזכייה הכי גבוהה באירופה |  |
| 142.4 מיליון דולר | הלוטו האירופי | אירלנד | דולורס מקנאמארה | 29 ביולי 2005 | הזכייה הכי גבוהה ליחיד באירופה והתשלום הכי גבוה בעולם ליחיד |  |
| 247.9 מיליון דולר | "סופר אנאלוטו" | איטליה | כרטיס אחד נקנה במשותף על ידי עשרה לקוחות בבר במילאנו | 4 במאי 2005 | הזכייה הכי גבוהה באיטליה |  |
| 74.7 מיליון דולר | הגרלה ארצית | בריטניה | שלושה כרטיסים זוכים | 6 בינואר 1996 | הזכייה הכי גבוהה בבריטניה |  |
| 35.7 מיליון דולר | הגרלה ארצית | בריטניה | איריס ג'פרי | 14 ביולי 2004 | הזכייה הכי גבוהה ליחיד בבריטניה |  |
| 850,000 דולר | "פאוורבול" | ארצות הברית | הסנטור ג'וד גראג | 20 באוקטובר 2005 | דמות ציבורית |  |
| 27.6 מיליון אירו | הגרלה ארצית | איטליה | תלמיד בית ספר יסודי | 20 בספטמבר 2005 | אף על פי שילדים לא מורשים להמר לפי החוק האיטלקי, ילדים מורשים להשתתף בהגרלת הלוטו |  |
| למעלה מ-147 מיליון אירו | SuperEnalotto | איטליה | תושב טוסקנה | אוגוסט 2009 | שהשקיע שני אירו בכרטיס ההגרלה; הצליח לנחש את ששת המספרים הזוכים |  |
בהגרלת הלוטו שנערכה בבולגריה בתאריך ה-10 בספטמבר 2009, עלו בגורל אותם ששת המספרים שהתקבלו בהגרלה הקודמת שהתקיימה ב-6 בספטמבר, אך בסדר שונה.
בישראל, סכום הפרס הגבוה ביותר שהוצע אי פעם הוא 80 מיליון ש"ח בהגרלת הדאבל לוטו ב-15 בספטמבר 2009, איש לא זכה בו והפרס התאפס לאחר שזוכה יחיד זכה בהגרלת הלוטו בסכום של 40 מיליון שקלים ברוטו. בישראל, הסכום הגבוה ביותר שחולק הוא 76 מיליון ש"ח ברוטו אשר בו זכה זוכה יחיד בהגרלת הדאבל לוטו שהתקיימה ב-25 במאי 2021.
בהגרלת הלוטו שנערכה בישראל ב-16 באוקטובר 2010 עלו בגורל שישה מספרים הזהים למספרים שעלו בגורל בהגרלה שהתקיימה כחודש מוקדם יותר, ב-21 בספטמבר, אך בסדר שונה ולא כולל המספר "החזק" הנוסף. שיטת ההגרלה שהייתה נהוגה דאז הייתה הגרלת 6 מספרים מתוך 37 בתוספת מספר "חזק" אחד מתוך 8 מספרים. הפרופסור לסטטיסטיקה יצחק מלכסון, מאוניברסיטת תל אביב, העריך שמקרה זה קורה "פעם אחת בעשרת אלפים שנה".
סביב ההתרחשות היו סברות שייתכן והיה באג כלשהו במערכת ההגרלה ושהאקראיות שמפיקה המערכת לא תקינה, אולם מבדיקתו של מפעל הפיס עלה שכל המערכות הרלוונטיות נבדקו ופעולתן נמצאה תקינה. כמו כן, בהגרלה שנערכה ב-16 באוקטובר 2010, מספר הזוכים בפרס השני (6 מספרים בלי המספר החזק) היה גבוה ביותר - 125 זוכים, תופעה שנובעת מכך שישנם אנשים שנוהגים למלא מספרים לפי הגרלות קודמות בהנחה שאלו יחזרו על עצמם וייתכן שמספר הזוכים היה גבוה יותר אם ההגרלות היו בסדר עוקב. בנוסף, בעקבות צירוף המקרים הנ"ל, הפרס שחולק לרמת הפרס השלישית (5 מספרים + המספר החזק) היה גבוה יותר מאשר הפרס שחולק לרמת הפרס השנייה.